Конференция ПО 2019 | Приобщи се!
Начало /Конференция ПО 2019
Конференция приобщаващо образование 2019
>>>МАТЕРИАЛИ ОТ КОНФЕРЕНЦИЯТА<<<
>>>ГАЛЕРИЯ СЪС СНИМКИ ОТ КОНФЕРЕНЦИЯТА<<<
Сдружение за споделено учене ЕЛА /Център за приобщаващо образование/ организира международната годишна конференция Приобщаващо образование 2019 – „Социално емоционално учене“, която ще се проведе на 5 и 6 октомври 2019 г. в гр. Поморие, хотел Феста Виа Понтика, с подкрепата на Фондация „Америка за България“ и Фондации VELUX.
Настаняване в хотел Феста Виа Понтика:
Единична стая – 100 лв. /за нощувка на база HB/
Легло в двойна стая – 68 лв. /за нощувка на база HB/
5.10.2019 (събота)
9:00 – 9:20 Откриване от официалните гости
09:20 – 10:00 Приобщаващо образование, социално емоционално учене и поколение Z - за какво въобще говорим? – д-р Ива Бонева, изпълнителен директор на Сдружение за споделено учене ЕЛА
Тирания ли е приобщаващото образование в България? Поколението Z (или 4-24 годишните) много по-различни ли са от нас или от другите поколения преди тях? В крак с времето ли сме? Разбираме ли себе си?
10:00 - 10:40 Социалното приобщаване като форма на организация на общността – Салтанат Мурзалинова-Яковлева, ръководител на Център за социални приобщаващи програми, Алма-Ата, Казахстан
Представяне на работата и постиженията на Центъра за социални приобщаващи програми в Алма-Ата, Казахстан - уникално учебно заведение обединяващо деца със СОП и деца в норма, които учат в напълно приобщаваща среда. Центърът обучава студенти, възрастни и представители на бизнеса на умения за изграждане на приобщаваща среда и комуникация.
11:10 – 12:00 Ефективни приобщаващи училища: колко важно е социално емоционалното учене - Лорън Кацман, директор програми, Център за специално образование и лидерство, САЩ
12:00 – 12:30 Уроците за живота, които учим в училище – разходка в интерактивна постер галерия на участници в конференцията
13:30 – 15:00 Училището има смисъл, когато е Едно училище за всички
Къде бяхме и къде стигнахме заедно с партньорските ни училища по пътя на двете програми на Центъра “Училището има смисъл” и “Едно училище за всички”? Представяне на постиженията ни и на научените уроци от приобщаването в и извън училище.
15:30 – 17:00 Решаване на казуси
Предварително изпратените от участниците в конференцията казуси ще бъдат решавани в малки групи и фасилитирани от представители на Професионална общност за приобщаващо образование.
17:00 – 19:00 Време за почивка
19:00 – 20:30 Вечеря в ресторанта на хотела /за нощуващите в хотела/
20:30 – 22:30 Вечер с вино, музика, поезия и ... НУ
Каним ви на една споделена и емоционална вечер, по време на която ще се насладим на джаз и поезия. Всеки желаещ ще има възможност да прочете пред присъстващите свое любимо стихотворение на тема "Редовете, което ме научиха да ....". За по-срамежливите ще има вариант за окачване на стиховете на стената.
В рамките на същата вечер участниците ще имат възможност да влязат в Стаята НУ. Тя е създадена специално за конференцията и е вдъхновена от успеха, който пожъна Стаята на срама, която организирахме в Музейко в рамките на неговата Taboo вечер през март 2018. Автор на идеята за двете стаи е Стефка Чинчева - психолог, обучител и консултант по теми, засягащи психичното здраве на учителите и сътрудничеството между училището и родителите.
6.10.2019 (неделя)
09:30 –10:30 Как училището може да обучава ума и сърцето? - Марина Кларксън, психолог, учител и обучител
Какво ни показват различните емоции и за каква нужда ни разказва всяка от тях? Има ли "добри" и "лоши" емоции или всички те са ни нужни, за да можем да разберем себе си и другите? Как да подкрепим децата да се справят с трудни емоции като гняв, срам, страх, ревност и др.? Как да насърчим техните чувства на благодарност, смисъл и смелост? Как се грижим за възрастния, в който децата и младежите ще се превърнат, като насърчаваме емоционалната им зрялост и емпатия?
10:30 – 11:00 Взаимоотношения и взаимовръзки в училище
Видео и дискусия, посветени на значимостта на пълноценното общуване и изграждане на дълготрайни взаимоотношения в училище. Модератор на дискусията е Екатерина Русева, Сдружение за споделено учене ЕЛА.
11:00 – 12:00 Паралелни ателиета по групи:
Ателие 1: Диференцираното преподаване – най-прекият път към приобщаване в класната стая – Димитър Лазаров, Сдружение за споделено учене ЕЛА
Ателието ще представи основите на диференциацията в преподаването с акцент върху посрещането на различията в приобщаваща класна стая. Ще бъдат разгледани различни подходи към диференцирането и ще бъдат обсъдени възможностите за прилагането им от участниците в ателието.
Ателие 2: Четири управленски рамки - в помощ на директорите – Ива Бонева, Сдружение за споделено учене ЕЛА
„Работа на директора е да оправя всичко“ е твърдение, което дори не изчерпва длъжностната им характеристика. Ще предложим един нов поглед – или четири различни рамки – които могат да помогнат на директорите да се преместят от „оправянето“ на все нови и нови проблеми реактивно, към активното управление на средата в училище. А когато трябва да оправят неща, инструментариумът им ще е по-пълен.
Ателие 3: Глобалното гражданско образование като начин за социално емоционално учене – Лилия Кръстева-Пеева, Сдружение за споделено учене ЕЛА
В ателието ще търсим възможностите са се преподават теми от глобалното гражданско образование, като се развиват именно социални умения и умения за създаване на връзки и приятелства, като част от социалното и емоционално учене.
Ателие 4: Укрепване на чувството за принадлежност чрез интегрирано социално, емоционално и академично учене в училище - д-р Колин Гасамис, преподавател във Вашингтонския университет, Сиатъл.
В ателието д-р Гасамис ще представи важни теоретични аспекти и практически подходи, които подпомагат разбирането и регулирането на емоциите, и защо това е важно за процеса на учене. Участниците ще бъдат въвлечени в дейности за саморефлексия и учене чрез опит, както и провокирани да планират нови стратегии за справяне със стреса в класната стая.
12:00 - 13:30 Обяд и отпътуване